કર્ણાટકમાં 3 લોકસભા અને 2 વિધાનસભા બેઠકો પર થયેલી પેટા ચૂંટણીના પરિણામ જાહેર થઈ ગયા છે. સત્તાધારી ગઠબંધન કોંગ્રેસ-જેડીએસએ ભાજપને મોટો ઝટકો આપ્યો છે. કોંગ્રેસ-જેડીએસ ગઠબંધને કુલ પાંચમાંથી ચાર સીટ પોતાના નામે કરી છે. લોકસભાની ત્રણ સીટમાંથી કોંગ્રેસ અને જેડીએસ ગઠબંધને 2 સીટી જીતી લીધી છે.વિધાનસભાની બે સીટમાંથી ભાજપના સુપડાં સાફ થઈ ગયા છે. આટલું જ નહીં ભાજપના ગઢ ગણાતી બેલ્લારી સીટમાં પણ કોંગ્રેસે જીત મેળવી છે. કર્ણાટકના મુખ્યમંત્રી એચડી કુમારસ્વામીની પત્ની અનિતા પણ ચૂંટણી જીતી ગઈ છે.